*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Ιουλίου 1984

σχετικά με την εφαρμογή της μεταρρύθμισης των γεωργικών διαρθρώσεων στο Μεγάλο Δουκάτο του Λουξεμβούργου σύμφωνα με τον τίτλο ΙΙ της οδηγίας 75/268/ΕΟΚ του Συμβουλίου

(Το κείμενο στη γαλλική γλώσσα είναι το μόνο αυθεντικό)

(84/400/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε από την οδηγία 84/140/ΕΟΚ (2), και ιδίως το άρθρο 18 παράγραφος 3,

την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (3), όπως τροποποιήθηκε τελευταία από την οδηγία 82/167/ΕΟΚ (4), και ιδίως το άρθρο 13,

Εκτιμώντας:

ότι η κυβέρνηση του Λουξεμβούργου ανακοίνωσε, το 1977, το υπουργικό διάταγμα της 20ής Απριλίου 1977 που τροποποιεί για δεύτερη φορά το υπουργικό διάταγμα της 30ής Ιανουαρίου 1976 σχετικά με τη χορήγηση ετήσιας εξισωτικής αποζημίωσης στους κατόχους γεωργικών εκμεταλλεύσεων για το 1976·

ότι, σύμφωνα με το άρθρο 13 της οδηγίας 75/268/ΕΟΚ και το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει, λαμβάνοντας υπόψη το προαναφερόμενο υπουργικό διάταγμα της 20ής Απριλίου 1977, αν οι διατάξεις που εφαρμόσθηκαν στο Μεγάλο Δουκάτο του Λουξεμβούργου το 1976 για την εφαρμογή του τίτλου ΙΙ της οδηγίας 75/268/ΕΟΚ συνέχισαν να πληρούν τους όρους της χρηματοδοτικής συμμετοχής της Κοινότητας στην κοινή δράση που αναφέρεται στο άρθρο 13 της οδηγίας 75/268/ΕΟΚ και στο άρθρο 15 της οδηγίας 72/159/ΕΟΚ· ότι, πράγματι, όσον αφορά το έτος 1976, μόνον το υπουργικό διάταγμα της 30ής Ιανουαρίου 1976, καθώς και η πρώτη τροποποίησή του από το υπουργικό διάταγμα της 20ής Ιουλίου 1976, έχουν αποτελέσει ως τώρα αντικείμενο θετικών αποφάσεων, των 76/698/ΕΟΚ (5) και 76/948/ΕΟΚ (6)·

ότι η αναθεώρηση της εξισωτικής αποζημίωσης που προβλέπεται στο υπουργικό διάταγμα της 20ής Απριλίου 1977 πληροί τους όρους και ανταποκρίνεται στο στόχο της εν λόγω οδηγίας·

ότι η εφαρμογή του υπουργικού διατάγματος της 20ής Απριλίου 1977 οδήγησε, σε ορισμένες περιπτώσεις το 1976, σε υπέρβαση των ανώτατων ορίων που είχαν καθορισθεί στο άρθρο 7 της οδηγίας 75/268/ΕΟΚ στη μορφή που εφαρμοζόταν το 1976· ότι η παρούσα απόφαση δεν καλύπτει περιπτώσεις αυτού του είδους·

ότι για τα χρηματοδοτικά θέματα ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων·

ότι η διαπίστωση που γίνεται στην παρούσα απόφαση είναι σύμφωνη με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι διατάξεις σχετικά με την εφαρμογή του τίτλου ΙΙ της οδηγίας 75/268/ΕΟΚ, οι οποίες εφαρμόσθηκαν το 1976 στο Μεγάλο Δουκάτο του Λουξεμβούργου, συνέχισαν να πληρούν, λαμβάνοντας υπόψη το υπουργικό διάταγμα της 20ής Απριλίου 1977, τους όρους που απαιτούνται για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 13 της οδηγίας 75/268/ΕΟΚ και στο άρθρο 15 της οδηγίας 72/159/ΕΟΚ.

Άρθρο 2

Η παρούσα απόφαση απευθύνεται στο Μεγάλο Δουκάτο του Λουξεμβούργου.

Βρυξέλλες, 13 Ιουλίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 96 της 23. 4. 1972, σ. 1.

(2) ΕΕ αριθ. L 72 της 15. 3. 1984, σ. 24.

(3) ΕΕ αριθ. L 128 της 19. 5. 1975, σ. 1.

(4) ΕΕ αριθ. L 327 της 24. 11. 1982, σ. 19.

(5) ΕΕ αριθ. 236 της 27. 8. 1976, σ. 32.

(6) ΕΕ αριθ. L 364 της 31. 12. 1976, σ. 37.